За актыўны ўдзел у гэтай аперацыі ў сакавіку 1944 г. генерал-палкоўнік Ф.І.Кузняцоў быў узнагароджаны ордэнам Суворава 2-й ступені. З лютага 1944 г. па жнiвень 1944 г. наш зямляк быў намеснiкам камандуючага Карэльскiм фронтам. Неўзабаве, у сувязі з хваробай, якая ўскладняла яго прыбыванне на фронце, Ф.І.Кузняцоў быў прызначаны камандуючым войскамі Уральскай ваеннай акругі. На гэтай пасадзе ён займаўся справай падрыхтоўкі рэзерваў фронту.